Mørkkilebjørneedderkopp

Mørkkilebjørneedderkopp (Trochosa terricola) er en av edderkoppene i gruppen ulveedderkopper (Lycosidae). De spinner ikke fangstnett og jakter vanligvis på bakken. Den er en ganske vanlig norsk art.

Utbredelse 
Mørkkilebjørneedderkopp er utbredt i Europa (?). Den finnes i Norge, nord til Nordland.

Utseende 
Som voksne (imago) er hunnen opptil 15 mm, mens hannen er opptil 10 mm lang (kroppens lengde). Kroppen er todelt i en bakkropp (abdomen) og en forkropp (prosoma eller cephalothorax). Midt oppe på forkroppen finnes et mørkt gaffelformet merke, dette merket når ikke helt frem til mellom øynene. Foran på hodet er det åtte øyne, hvorav de to midterste er langt større enn de andre.

De tre norske artene i slekten Trochosa er svært lik hverandre. For sikker artsbestemmelse kreves nærmere undersøkelse av de kjønnsmodne edderkoppens kjønnsorganer. Bare hanner kan bestemmes til art ut fra pedipalpenes siste ledd. Hos hunner kjennes ingen artstypiske karakterer, selv epigynet er likt hos de tre artene.

Levevis 
Mørkkilebjørneedderkopp finnes vanligvis i lysninger i skogen eller langs skogkanter. Den foretrekker litt skygge. Den er nattaktiv om dagen holder den seg skjult under en stein eller en trerot.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Trochosa (tysk)

Eksterne lenker 
 
 Trochosa terricola - europspiders.com (flotte bilder)
 Ulveedderkopper – edderkopper.net (norsk)

Ulveedderkopper